Bajtlom do szczyńścio wiela niy trza. Styknie pora kredek a komplet kolorowanek. Skisz tego dowomy Wom dzisio za fraj dwajścia sztyry łobrozki do pokolorowanio. Coby nojmłodsi mieli szpas a Wy chwila świyntego spokoju :)
Kiej karlus przaje frelce i frelka karlusowi, a som poważnymi ludziami, to przichodzi na to, coby sie sklupli na cołki życi. Zolycom już długszy czas, test łobszczirzonych nogawic zdany pozytywnie, toż idzie sie żynić!
Bez szranku w doma byłoby fest ciyżko. Po piyrsze niy byłoby kaj łachów dować, po drugi kaj sie schować. A po trzeci kaj wcisnyć rzeczy kiej łoroz jak przociele na gościna sie zapowiedzom trzeja kajś dać, coby niy było bajzlu.
Łod wieków na cołkim świecie ludziska rozmtomajcie mianowali i przeliczali miary i wogi. Niy inaczyj było i na Ślonsku. Morga, funt, kwaretka abo kwintal – dobrze by było, coby mieć ło tym trocha pojyńcio.
szl_Latn szl_Latn szl_Latn szl_Latn